CELEX: 32012D0102
Language: sl
Date: 2012-02-17 00:00:00
Title: 2012/102/EU: Izvedbeni sklep Komisije z dne 17. februarja 2012 o spremembi Odločbe 2005/51/ES glede obdobja, v katerem se lahko za namene dekontaminacije v Unijo vnaša zemlja, onesnažena s pesticidi ali težko razgradljivimi organskimi snovmi (notificirano pod dokumentarno številko C(2012) 869)

21.2.2012   
            
            
               SL
            
            
               Uradni list Evropske unije
            
            
               L 48/15
            
         IZVEDBENI SKLEP KOMISIJE
   z dne 17. februarja 2012
   o spremembi Odločbe 2005/51/ES glede obdobja, v katerem se lahko za namene dekontaminacije v Unijo vnaša zemlja, onesnažena s pesticidi ali težko razgradljivimi organskimi snovmi
   (notificirano pod dokumentarno številko C(2012) 869)
   (2012/102/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
   ob upoštevanju naslednjega:
   
               (1)
            
            
               Z odstopanjem od Direktive 2000/29/ES Odločba Komisije 2005/51/ES z dne 21. januarja 2005 o začasnih pooblastilih državam članicam za določitev odstopanj od nekaterih določb Direktive Sveta 2000/29/ES glede uvoza zemlje, kontaminirane s pesticidi ali težko razgradljivimi organskimi snovmi, za namene dekontaminacije (2) državam članicam, ki sodelujejo v programu preprečevanja nabiranja in odstranjevanja zastarelih in nezaželenih pesticidov Organizacije združenih narodov za prehrano in kmetijstvo (FAO), za omejeno obdobje dovoljuje vnos zemlje, onesnažene s takšnimi pesticidi, v Unijo za obdelavo v namenskih sežigalnicah nevarnih odpadkov. Navedeni program še traja.
            
         
               (2)
            
            
               Na podlagi okoliščin, ki upravičujejo odstopanje, odobreno z Odločbo 2005/51/ES, in v interesu dobre zakonodajne prakse je zdaj primerno razširiti odstopanje za pet let.
            
         
               (3)
            
            
               Odločbo 2005/51/ES je zato treba ustrezno spremeniti.
            
         
               (4)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   V drugem odstavku člena 1 Odločbe 2005/51/ES se besede „29. februarjem 2012“ nadomestijo z „28. februarjem 2017“.
   Člen 2
   Ta sklep je naslovljen na države članice.
   
      V Bruslju, 17. februarja 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  UL L 21, 25.1.2005, str. 21.